ახმეტის მუნიციპალიტეტის საკრებულოს

 წევრის თინათინ მოზაიძის

ანგარიში

(2022 წელს საკრებულოში გაწეული საქმიანობის შესახებ)

 მე,თინათინ მოზაიძე, ახმეტის მუნიციპალიტეტის საკრებულოს წევრი ვარ 2021 წლის 3 დეკემბრიდან.

 საკრებულოს წევრი გავხდი პარტია ,,საქართველოსთვის“ საარჩევნო სიით.

 საკრებულოში გაერთიანებული ვარ ,,სოციალურ,კულტურის,განათლებისა და ახალგაზრდულ საკითხთა კომისიაში.

 ,,ადგილობრივი თვითმმართველობის კოდექსის“ 88-ე მუხლის შესაბამისად, წარმოგიდგენთ ანგარიშს გაწეული საქმიანობის შესახებ:

 2021 წლის 3 დეკემბრის შემდეგ, საკრებულოს და მისი ორგანოების მუშაობაში ვმონაწილეობ აქტიურად,სისტემატურად ვესწრები საკრებულოს მორიგ და რიგგარეშე სხდომებს. საკრებულოს დღის წესრიგით გათვალისწინებულ თითქმის ყველა საკითხზე გამოთქმული მაქვს მოსაზრებები.

 როგორც საკრებულოს წევრმა, მუნიციპალიტეტის ორგანოებისა და ცალკეული თანამდებობის პირების წინაშე დავაყენე სხვადასხვა საკითხები.

* ახმეტაში მუნიციპალური ტრანსპორტის დანიშვნასთან დაკავშირებით.
* ილტოს ხეობაში მდებარე სოფლების (ჩაჩხრიალა,საბუე,ნადუქნარი,შახვეტილა) შეტანა მაღალმთიან დასახლებათა ნუსხაში.
* მერიაში შექმნილ სათათბირო ორგანოს ,,ახალგაზრდული საბჭო“ საქმიანობასთან დაკავშირებით,თუ რამდენად არიან ჩართული ახალგაზრდები გადაწყვეტილებების მიღების პროცესში.

 პერიოდულად ვხვდებოდი მოსახლეობას და ვისმენდი მათ მოსაზრებებს მუნიციპალიტეტში მიმდინარე პროცესებზე.

 მომავალში ვაპირებ კიდევ უფრო მეტ აქტიურობას იმისათვის, რომ მოსახლეობის მიერ დაყენებული ყველა პრობლემა და საკითხი გახდეს საკრებულოს შესაბამისი კომისიების განხილვისა და მსჯელობის საგანი.

 საკრებულოს წევრი თინათინ მოზაიძე